-^ 59 Jf 



16. Mødet den IT^' December. 



(Tilstede vare 15 Medlemmer, nemlig: Reinhardt, Mødets Præsident, 



Panum, Schiern. J.Thomsen, Thorsen, Lorenz, Holm, Jørgensen, Christiansen, 



Krabbe, Vilh. Thomsen, Wimmer, Topsøe, Thiele, Sekretæren.) 



Dr. H. Topsøe meddelte Resultaterne af en Række 

 krystallografisk -kemiske Undersøgelser over for- 

 skjellige Methylaminforbindelser. Denne Meddelelse er 

 foreløbig ikke bestemt til Offentliggjørelse. 



Prof. Edv. Holm forelagde paa Kassekommissionens Vegne 

 — da dennes Formand, Prof. Steen, havde Forfald — et Ud- 

 kast til Budget for Aaret 1881 , hvilket blev drøftet og vedtaget 

 af Selskabet. Det findes trykt paa omstaaende Sider. 



Den naturvidenskabelig -mathematiske Klasse havde i det 

 sidst afholdte Møde meddelt, at den vilde foreslaa Selskabet at 

 optage et nyt udenlandsk Medlem , nemlig Professor ved det 

 Karolinske Institut i Stockholm Dr. Axel Key. Selskabet fore- 

 tog Afstemning over det fremsatte Forslag, og ved Valget blev 

 Professor Key optaget til Medlem af Selskabet. 



Etatsraad Dr. P. G.Thorsen fremlagde paa Regestakom- 

 missionens Vegne det første Hefte af Anden Rækkes 1ste 

 Bind af «Regesta Diplomatica Historiæ Danicæ. Chro- 

 nologisk Fortegnelse over hidtil trykte Diplomer og andre Brev- 

 skaber til Oplysning af den danske Historie«; det er 36 Ark 

 stort og gaar fra Aar 789 til Aar 1349. 



Ligesaa fremlagde Etatsraad Thorsen paa egne Vegne den 

 færdigtrykte Text til Anden Afdeling af «De danske Rune- 

 mindesmærker », som udkommer med Selskabets Understøttelse. 



Fremlagte vare de paa BogUsten som Nr. 566 — 577 opførte 

 Skrifter, hvoriblandt Gaver fra d'Hrr. Biker i Lissabon og 

 Tommasi i Firenze. 



